title: Rozhodnutie Komisie (EÚ) 2019/418 z 13. marca 2019, ktorým sa menia rozhodnutia (EÚ) 2017/1214, (EÚ) 2017/1215, (EÚ) 2017/1216, (EÚ) 2017/1217 (EÚ) 2017/1218 a (EÚ) 2017/1219 [oznámené pod číslom C(2019) 1851] (Text s významom pre EHP)

text:
                  15.3.2019

                  SK

                  Úradný vestník Európskej únie

                  L 73/188

         ROZHODNUTIE KOMISIE (EÚ) 2019/418
         z 13. marca 2019,
         ktorým sa menia rozhodnutia (EÚ) 2017/1214, (EÚ) 2017/1215, (EÚ) 2017/1216, (EÚ) 2017/1217 (EÚ) 2017/1218 a (EÚ) 2017/1219

               [oznámené pod číslom C(2019) 1851]

         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 66/2010 z 25. novembra 2009 o environmentálnej značke EÚ (1), a najmä na jeho článok 8 ods. 2,
         po porade s Výborom Európskej únie pre environmentálne označovanie,
         keďže:

                     (1)

                     Podľa nariadenia (ES) č. 66/2010 sa environmentálna značka EÚ môže udeliť produktom, ktoré majú menší vplyv na životné prostredie počas celého životného cyklu. Osobitné kritériá udeľovania environmentálnej značky EÚ sa majú stanoviť vzhľadom na každú skupinu produktov.

                     (2)

                     V rozhodnutiach Komisie (EÚ) 2017/1214 (2), (EÚ) 2017/1215 (3), (EÚ) 2017/1216 (4), (EÚ) 2017/1217 (5), (EÚ) 2017/1218 (6) a (EÚ) 2017/1219 (7) sa stanovujú kritériá a súvisiace požiadavky posudzovania a overovania v prípade detergentov na ručné umývanie riadu, detergentov do umývačiek riadu používaných v priemysle a vo verejných zariadeniach, detergentov určených do umývačiek riadu, čistiacich prostriedkov na tvrdé povrchy, pracích prostriedkov a pracích prostriedkov na použitie v priemysle a vo verejných zariadeniach.

                     (3)

                     Viaceré vnútroštátne orgány udeľujúce environmentálnu značku EÚ informovali Komisiu o ťažkostiach pri uplatňovaní niektorých kritérií stanovených v uvedených rozhodnutiach. Na základe kritérií sa vo finálnom produkte (detergente), nesmú nachádzať predovšetkým látky vyskytujúce sa v niektorých zložkách ako nečistoty (napríklad fosforečnany), a to bez ohľadu na ich koncentráciu, tieto nečistoty však v súčasnosti nie je technicky možné odstrániť.

                     (4)

                     Rozhodnutiami uvedenými v odôvodnení 2 sa zrušili a nahradili predchádzajúce rozhodnutia Komisie v tej istej oblasti. Podľa predchádzajúcich rozhodnutí museli byť nečistoty a vedľajšie produkty v súlade s kritériami, len ak sa vyskytovali v zložení finálneho produktu v koncentrácii 0,010 hm. % alebo vyššej. Komisia vykonala posúdenie a dospela k záveru, že na účely súladu s každým kritériom v rozhodnutiach uvedených v odôvodnení 2 a v súlade s predchádzajúcimi rozhodnutiami by sa mala stanoviť minimálna koncentračná prahová hodnota 0,010 hm. % v zložení finálneho produktu, a to v prípade vedľajších produktov i nečistôt zo surovín.

                     (5)

                     Rozhodnutím (EÚ) 2017/1217 sa zrušilo a nahradilo rozhodnutie Komisie 2011/383/EÚ (8) týkajúce sa skupiny produktov „univerzálne čistiace prostriedky a sanitárne čistiace prostriedky“. V rozhodnutí (EÚ) 2017/1217 sa stanovilo 18-mesačné prechodné obdobie, aby výrobcovia výrobkov, ktorým sa na základe kritérií stanovených v rozhodnutí 2011/383/EÚ udelila environmentálna značka EÚ, mali dostatočný čas na prispôsobenie svojich výrobkov tak, aby boli v súlade s revidovanými kritériami stanovenými v rozhodnutí (EÚ) 2017/1217. Dané prechodné obdobie sa končí 26. decembra 2018. Viaceré vnútroštátne orgány informovali Komisiu o nutnosti predĺžiť uvedené prechodné obdobia o šesť mesiacov v dôsledku veľkého objemu žiadostí o obnovenie zmlúv o udelení environmentálnej značky EÚ. Komisia vykonala posúdenie a potvrdila nutnosť, v tomto prípade výnimočne predĺžiť prechodné obdobie o šesť mesiacov.

                     (6)

                     V rozhodnutiach (EÚ) 2017/1218 a (EÚ) 2017/1219 sa stanovuje výnimka povolená podľa článku 6 ods. 7 nariadenia (ES) č. 66/2010 v prípade kyseliny ε-ftalimidoperoxyhexánovej (PAP), ak sa klasifikuje ako nebezpečná pre vodné prostredie: akútne nebezpečenstvo, kategória 1 (H400) alebo ako nebezpečná pre vodné prostredie: chronické nebezpečenstvo, kategória 3 (H412) pri maximálnej koncentrácii 0,6 g/kg bielizne. Tieto výnimky sa povolili, pretože je známe, že PAP má dôležitú funkciu ako bielidlo v detergentoch, na ktoré sa uvedené rozhodnutia vzťahujú, a pretože v procese prania dochádza do veľkej miery k jej rozkladu.

                     (7)

                     PAP sa v procese prania rozkladá na kyselinu ε-ftalimidohexánovú (PAC). Táto látka je neperoxidová, je ľahko biodegradovateľná a nie je nebezpečná pre životné prostredie. Pretože PAP sa na PAC rozkladá rýchlo a nikdy sa nedostáva do odpadovej vody, je pri výpočte kritického objemu zriedenia produktu v prípade PAP primeranejšie používať faktory odbúrateľnosti PAC. Podobná koncepcia sa zaviedla už v rozhodnutí (EÚ) 2017/1219, v ktorom sa osobitné pravidlá uplatnili na výpočet kritického objemu zriedenia peroxidu vodíka, ktorý sa v procese prania rozkladá na kyselinu peroxyoctovú. Rozhodnutie (EÚ) 2017/1219 by sa preto malo zmeniť tak, aby sa na výpočet kritického objemu zriedenia v prípade PAP uplatňovali osobitné pravidlá, teda aby sa pri ňom používali hodnoty odbúrateľnosti PAC.

                     (8)

                     PAP sa používa predovšetkým ako bielidlo v profesionálnych viaczložkových pracích prostriedkoch, nie v pracích prostriedkoch používaných v domácnostiach. Súčasná výnimka vzťahujúca sa na PAP v rozhodnutí (EÚ) 2017/1218 preto nie je potrebná a mala by sa vypustiť.

                     (9)

                     V záujme jasnosti by sa tabuľka 3 v prílohe k rozhodnutiu (EÚ) 2017/1218 mala zmeniť tak, že sa do nej doplní stĺpec s údajom o klasifikácii danej látky podľa nariadenia (ES) č. 1272/2008.

                     (10)

                     Rozhodnutia (EÚ) 2017/1214, (EÚ) 2017/1215, (EÚ) 2017/1216, (EÚ) 2017/1217, (EÚ) 2017/1218 a (EÚ) 2017/1219 by sa preto mali zodpovedajúcim spôsobom zmeniť.

                     (11)

                     Opatrenia stanovené v tomto rozhodnutí sú v súlade so stanoviskom výboru zriadeného podľa článku 16 nariadenia (ES) č. 66/2010,

               PRIJALA TOTO ROZHODNUTIE:

            Článok 1
            V prílohe k rozhodnutiu (EÚ) 2017/1214 v časti „Posudzovanie a overovanie“ v písmene b) (Prahové hodnoty meraní) sa v tabuľke 1 poznámka označená hviezdičkou (*) nahrádza takto:

                           „(*)

                           „bez limitu“ znamená: bez ohľadu na koncentráciu (analytický detekčný limit) v prípade všetkých vstupných látok s výnimkou vedľajších produktov a nečistôt zo surovín, ktoré sa v zložení finálneho výrobku môžu vyskytovať v koncentrácii 0,010 hm.%.“

            Článok 2
            V prílohe k rozhodnutiu (EÚ) 2017/1215 v časti „Posudzovanie a overovanie“ v písmene b) (Prahové hodnoty meraní) sa v tabuľke 1 poznámka označená hviezdičkou (*) nahrádza takto:

                           „(*)

                           „bez limitu“ znamená: bez ohľadu na koncentráciu (analytický detekčný limit) v prípade všetkých vstupných látok s výnimkou vedľajších produktov a nečistôt zo surovín, ktoré sa v zložení finálneho výrobku môžu vyskytovať v koncentrácii 0,010 hm.%.“

            Článok 3
            V prílohe k rozhodnutiu (EÚ) 2017/1216 v časti „Posudzovanie a overovanie“ v písmene b) (Prahové hodnoty meraní) sa v tabuľke 1 poznámka označená hviezdičkou (*) nahrádza takto:

                           „(*)

                           „bez limitu“ znamená: bez ohľadu na koncentráciu (analytický detekčný limit) v prípade všetkých vstupných látok s výnimkou vedľajších produktov a nečistôt zo surovín, ktoré sa v zložení finálneho výrobku môžu vyskytovať v koncentrácii 0,010 hm.%.“

            Článok 4
            Rozhodnutie (EÚ) 2017/1217 sa mení takto:

                        a)

                        V článku 7 sa odsek 3 nahrádza takto:

                           „3.   Licencie na environmentálnu značku EÚ udelené v súlade s kritériami stanovenými v rozhodnutí 2011/383/EÚ sa môžu používať do 30. júna 2019.“;

                        b)

                        v prílohe v časti „Posudzovanie a overovanie“ v písmene b) (Prahové hodnoty meraní) sa v tabuľke 1 poznámka označená hviezdičkou (*) nahrádza takto:

                                    „(*)

                                    „bez limitu“ znamená: bez ohľadu na koncentráciu (analytický detekčný limit) v prípade všetkých vstupných látok s výnimkou vedľajších produktov a nečistôt zo surovín, ktoré sa v zložení finálneho produktu môžu vyskytovať v koncentrácii 0,010 hm.%.“

            Článok 5
            Príloha k rozhodnutiu (EÚ) 2017/1218 sa mení takto:

                        a)

                        v časti „Posudzovanie a overovanie“ v písmene b) (Prahové hodnoty meraní) sa v tabuľke 1 poznámka označená hviezdičkou (*) nahrádza takto:

                                    „(*)

                                    „bez limitu“ znamená: bez ohľadu na koncentráciu (analytický detekčný limit) v prípade všetkých vstupných látok s výnimkou vedľajších produktov a nečistôt zo surovín, ktoré sa v zložení finálneho produktu môžu vyskytovať v koncentrácii 0,010 hm. %.“;

                        b)

                        v kritériu 5 (Látky, ktorých použitie je vylúčené a obmedzené) v písmene b) bode ii) sa tabuľka 3 (Látky, na ktoré sa vzťahujú výnimky) nahrádza tabuľkou stanovenou v prílohe k tomuto rozhodnutiu.

            Článok 6
            Príloha k rozhodnutiu (EÚ) 2017/1219 sa mení takto:

                        a)

                        v kritériu 1 (Toxicita pre vodné organizmy) sa posledný odsek nahrádza takto:
                        „Z dôvodu rozkladu určitých látok v procese prania sa na ďalej uvedené látky uplatňujú osobitné pravidlá:

                                    —

                                    peroxid vodíka (H2O2) – nezahŕňa sa do výpočtu CDV,

                                    —

                                    kyselina peroxyoctová – zahŕňa sa do výpočtu ako „kyselina octová“,

                                    —

                                    kyselina ε-ftalimidoperoxyhexánová (PAP) – zahŕňa sa do výpočtu ako kyselina ε-ftalimidohexánová (PAC).

                              Hodnoty na výpočet CDV[
                              chron.
                           ] kyseliny ε-ftalimidohexánovej (PAC) sú:

                                    DFi) = 0,05

                                    TF chron.i) = 0,256 mg/l

                                    Aeróbne = R

                                    Anaeróbne = O.“;

                        b)

                        v prílohe v časti „Posudzovanie a overovanie“ v písmene b) (Prahové hodnoty meraní) sa v tabuľke 1 poznámka označená hviezdičkou (*) nahrádza takto:

                                    „(*)

                                    „bez limitu“ znamená: bez ohľadu na koncentráciu (analytický detekčný limit) v prípade všetkých vstupných látok s výnimkou vedľajších produktov a nečistôt zo surovín, ktoré sa v zložení finálneho produktu môžu vyskytovať v koncentrácii 0,010 hm.%.“

            Článok 7
            Toto rozhodnutie je určené členským štátom.

            V Bruseli 13. marca 2019

                  Za Komisiu

               Karmenu VELLA

                  člen Komisie

            (1)  Ú. v. EÚ L 27, 30.1.2010, s. 1.

            (2)  Rozhodnutie Komisie (EÚ) 2017/1214 z 23. júna 2017, ktorým sa stanovujú kritériá udeľovania environmentálnej značky EÚ detergentom na ručné umývanie riadu (Ú. v. EÚ L 180, 12.7.2017, s. 1).

            (3)  Rozhodnutie Komisie (EÚ) 2017/1215 z 23. júna 2017, ktorým sa stanovujú kritériá udeľovania environmentálnej značky EÚ detergentom do umývačiek riadu používaným v priemysle a vo verejných zariadeniach (Ú. v. EÚ L 180, 12.7.2017, s. 16).

            (4)  Rozhodnutie Komisie (EÚ) 2017/1216 z 23. júna 2017, ktorým sa stanovujú kritériá udeľovania environmentálnej značky EÚ detergentom určeným do umývačiek riadu (Ú. v. EÚ L 180, 12.7.2017, s. 31).

            (5)  Rozhodnutie Komisie (EÚ) 2017/1217 z 23. júna 2017, ktorým sa stanovujú kritériá udeľovania environmentálnej značky EÚ čistiacim prostriedkom na tvrdé povrchy (Ú. v. EÚ L 180, 12.7.2017, s. 45).

            (6)  Rozhodnutie Komisie (EÚ) 2017/1218 z 23. júna 2017, ktorým sa stanovujú kritériá udeľovania environmentálnej značky EÚ pracím prostriedkom (Ú. v. EÚ L 180, 12.7.2017, s. 63).

            (7)  Rozhodnutie Komisie (EÚ) 2017/1219 z 23. júna 2017, ktorým sa stanovujú kritériá udeľovania environmentálnej značky EÚ pracím prostriedkom na použitie v priemysle a vo verejných zariadeniach (Ú. v. EÚ L 180, 12.7.2017, s. 79).

            (8)  Rozhodnutie Komisie 2011/383/EÚ z 28. júna 2011, ktorým sa ustanovujú ekologické kritériá na udelenie environmentálnej značky EÚ univerzálnym čistiacim prostriedkom a sanitárnym čistiacim prostriedkom (Ú. v. EÚ L 169, 29.6.2011, s. 52).

            PRÍLOHA

                        Látka

                        Klasifikácia podľa nariadenia (ES) č. 1272/2008

                        Výstražné upozornenie

                        Povrchovo aktívne látky

                        Nebezpečné pre vodné prostredie – akútne nebezpečenstvo, kategória 1

                        H400: Veľmi toxický pre vodné organizmy

                        Nebezpečné pre vodné prostredie – chronické nebezpečenstvo, kategória 3

                        H412: Škodlivý pre vodné organizmy, s dlhodobými účinkami

                        Subtilizín

                        Nebezpečné pre vodné prostredie – akútne nebezpečenstvo, kategória 1

                        H400: Veľmi toxický pre vodné organizmy

                        Nebezpečné pre vodné prostredie – chronické nebezpečenstvo, kategória 2

                        H411: Toxický pre vodné organizmy, s dlhodobými účinkami

                        Enzýmy (1)

                        Kožná senzibilizácia, kategória nebezpečnosti 1, 1A, 1B

                        H317: Môže vyvolať alergickú kožnú reakciu

                        Respiračná senzibilizácia, kategória nebezpečnosti 1, 1A, 1B

                        H334: Pri vdýchnutí môže vyvolať alergiu alebo príznaky astmy, alebo dýchacie ťažkosti

                        NTA ako nečistota v MGDA a GLDA (2)

                        Karcinogenita, kategória nebezpečnosti 2

                        H351: Podozrenie, že spôsobuje rakovinu

               (1)

                        (*2)

                        Vrátane stabilizačných látok a iných pomocných látok v prípravkoch.

               (2)

                        (*3)

                        V koncentráciách nižších ako 0,2 % v surovine, pokiaľ je celková koncentrácia vo finálnom produkte nižšia ako 0,10 %.


title: Rozhodnutie Rady (EÚ) 2019/477 z 12. marca 2019 o uzavretí Protokolu k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej s cieľom zohľadniť pristúpenie Bulharskej republiky a Rumunska k Európskej únii

text:
                  25.3.2019

                  SK

                  Úradný vestník Európskej únie

                  L 82/2

         ROZHODNUTIE RADY (EÚ) 2019/477
         z 12. marca 2019
         o uzavretí Protokolu k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej s cieľom zohľadniť pristúpenie Bulharskej republiky a Rumunska k Európskej únii
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 217 v spojení s jej článkom 218 ods. 6 písmenom a) bodom i),
         so zreteľom na Akt o pristúpení z roku 2005, a najmä na jeho článok 6 ods. 2,
         so zreteľom na návrh Európskej komisie,
         so zreteľom na súhlas Európskeho parlamentu (1),
         keďže:

                     (1)

                     Protokol k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej s cieľom zohľadniť pristúpenie Bulharskej republiky a Rumunska k Európskej únii (ďalej len „protokol“) bol podpísaný v mene Európskeho spoločenstva a jeho členských štátov dňa 30. novembra 2009 s výhradou jeho uzavretia.

                     (2)

                     V súlade s článkom 8 ods. 2 protokolu sa protokol predbežne vykonáva od 1. januára 2007.

                     (3)

                     V dôsledku nadobudnutia platnosti Lisabonskej zmluvy 1. decembra 2009, Európska únia nahradila Európske spoločenstvo a stala sa jeho právnym nástupcom.

                     (4)

                     Protokol by sa mal schváliť,

               PRIJALA TOTO ROZHODNUTIE:

            Článok 1
            Protokol k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej (2) s cieľom zohľadniť pristúpenie Bulharskej republiky a Rumunska k Európskej únii sa týmto schvaľuje v mene Európskej únie a jeho členských štátov.

            Článok 2
            Predseda Rady vykoná v mene Únie (3) oznámenia podľa článku 7 a oznámi Jordánskemu hášimovskému kráľovstvu toto:

               „V dôsledku nadobudnutia platnosti Lisabonskej zmluvy 1. decembra 2009 Európska únia nahradila Európske spoločenstvo, stala sa jeho právnym nástupcom a od tohto dátumu vykonáva všetky práva a preberá všetky povinnosti Európskeho spoločenstva. Odkazy na ‚Európske spoločenstvo‘ alebo na ‚Spoločenstvo‘ v texte protokolu preto v prípade potreby znejú ako odkazy na ‚Európsku úniu‘.“

            Článok 3
            Toto rozhodnutie nadobúda účinnosť dňom jeho prijatia.

            Článok 4
            Toto rozhodnutie sa uverejní v Úradnom vestníku Európskej únie.

            V Bruseli 12. marca 2019

                  Za Radu

                  predseda

               E.O. TEODOROVICI

            (1)  Súhlas z 18. januára 2011 (Ú v EÚ C 136E, 11.5.2012, s. 105.).

            (2)  Ú. v. EÚ L 40, 13.2.2010, s. 64.

            (3)  Deň nadobudnutia platnosti protokolu uverejní Generálny sekretariát Rady v Úradnom vestníku Európskej únie.


title: Rozhodnutie Rady (SZBP) 2019/539 z 1. apríla 2019, ktorým sa mení rozhodnutie (SZBP) 2015/1333 o reštriktívnych opatreniach s ohľadom na situáciu v Líbyi

text:
                  2.4.2019

                  SK

                  Úradný vestník Európskej únie

                  L 93/15

         ROZHODNUTIE RADY (SZBP) 2019/539
         z 1. apríla 2019,
         ktorým sa mení rozhodnutie (SZBP) 2015/1333 o reštriktívnych opatreniach s ohľadom na situáciu v Líbyi
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 29,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 31. júla 2015 prijala rozhodnutie (SZBP) 2015/1333 (1) o reštriktívnych opatreniach s ohľadom na situáciu v Líbyi.

                     (2)

                     Rada 28. septembra 2018 prijala rozhodnutie (SZBP) 2018/1465 (2).

                     (3)

                     Rada vzhľadom na pretrvávajúcu nestabilitu a vážnosť situácie v Líbyi rozhodla, že uplatňovanie reštriktívnych opatrení voči trom osobám by sa malo predĺžiť o ďalšie obdobie šiestich mesiacov.

                     (4)

                     Rozhodnutie (SZBP) 2015/1333 by sa preto malo zodpovedajúcim spôsobom zmeniť,

               PRIJALA TOTO ROZHODNUTIE:

            Článok 1
            V článku 17 rozhodnutia (SZBP) 2015/1333 sa odseky 3 a 4 nahrádzajú takto:

                  „3.   Opatrenia uvedené v článku 8 ods. 2 sa uplatňujú vo vzťahu k záznamom č. 14, 15 a 16 v prílohe II do 2. októbra 2019.

                  4.   Opatrenia uvedené v článku 9 ods. 2 sa uplatňujú vo vzťahu k záznamom č. 19, 20 a 21 v prílohe IV do 2. októbra 2019.“

            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

            V Bruseli 1. apríla 2019

                  Za Radu

                  predseda

               G. CIAMBA

            (1)  Rozhodnutie Rady (SZBP) 2015/1333 z 31. júla 2015 o reštriktívnych opatreniach s ohľadom na situáciu v Líbyi, ktorým sa zrušuje rozhodnutie 2011/137/SZBP (Ú. v. EÚ L 206, 1.8.2015, s. 34).

            (2)  Rozhodnutie Rady (SZBP) 2018/1465 z 28. septembra 2018, ktorým sa mení rozhodnutie (SZBP) 2015/1333 o reštriktívnych opatreniach s ohľadom na situáciu v Líbyi (Ú. v. EÚ L 245, 1.10.2018, s. 16).


title: Rozhodnutie Rady (EÚ) 2019/867 zo 14. mája 2019 o pozícii, ktorá sa má v mene Európskej únie zaujať v Komisii pre zachovanie živých antarktických morských zdrojov (CCAMLR), a o zrušení rozhodnutia z 24. júna 2014 o pozícii, ktorá sa má v mene Únie zaujať v CCAMLR

text:
                  28.5.2019

                  SK

                  Úradný vestník Európskej únie

                  L 140/72

         ROZHODNUTIE RADY (EÚ) 2019/867
         zo 14. mája 2019
         o pozícii, ktorá sa má v mene Európskej únie zaujať v Komisii pre zachovanie živých antarktických morských zdrojov (CCAMLR), a o zrušení rozhodnutia z 24. júna 2014 o pozícii, ktorá sa má v mene Únie zaujať v CCAMLR
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 43 v spojení s článkom 218 ods. 9,
         so zreteľom na návrh Európskej komisie,
         keďže:

                     (1)

                     Rozhodnutím Rady 81/691/EHS (1) Únia uzavrela Dohovor o zachovaní živých antarktických morských zdrojov (2) (ďalej len „dohovor CAMLR“), ktorý nadobudol platnosť 7. apríla 1982 a ktorým sa zriadila Komisia pre zachovanie živých antarktických morských zdrojov (CCAMLR). Belgicko, Španielsko, Francúzsko, Nemecko, Taliansko, Poľsko, Švédsko a Spojené kráľovstvo sú takisto zmluvnými stranami dohovoru CAMLR. Grécko, Holandsko a Fínsko sú zmluvnými stranami dohovoru CAMLR, ale nie sú členmi CCAMLR.

                     (2)

                     Podľa článku IX.1 dohovoru CAMLR je CCAMLR zodpovedná za prijímanie ochranných opatrení na svojich výročných zasadnutiach, ktorých cieľom je zabezpečiť ochranu antarktických morských biologických zdrojov, ako aj ich racionálne využívanie. Takéto opatrenia sa môžu stať pre Úniu záväznými.

                     (3)

                     V nariadení Európskeho parlamentu a Rady (EÚ) č. 1380/2013 (3) sa stanovuje, že Únia zabezpečuje, aby boli rybolovné a akvakultúrne činnosti dlhodobo environmentálne udržateľné a riadili sa spôsobom, ktorý je v súlade s cieľmi, ktorými je dosiahnuť hospodársky a sociálny prínos a prínos v oblasti zamestnanosti, a prispieť k dostupnosti dodávok potravín. V uvedenom nariadení sa takisto stanovuje, že Únia má pri riadení rybárstva uplatňovať prístup predbežnej opatrnosti a snažiť sa zabezpečiť, aby sa pri využívaní morských biologických zdrojov obnovovali a udržiavali populácie druhov lovených nad úrovňami, pri ktorých možno dosiahnuť maximálny udržateľný výnos. Ďalej sa v ňom stanovuje, že Únia má prijímať riadiace a ochranné opatrenia na základe najlepších dostupných vedeckých odporúčaní, podporovať prehlbovanie vedeckých poznatkov a odporúčaní, postupne eliminovať odhadzovanie úlovkov a presadzovať rybolovné metódy, ktoré prispievajú k selektívnejšiemu rybolovu, zabraňovaniu nechceným úlovkom a maximálnemu možnému zníženiu ich množstva, ako aj rybolovu s malým vplyvom na morské ekosystémy a rybolovné zdroje. Okrem toho sa v nariadení (EÚ) č. 1380/2013 špecificky uvádza, že dané ciele a zásady má Únia uplatňovať v rámci vonkajších vzťahov v oblasti rybárstva.

                     (4)

                     Ako sa uvádza v spoločnom oznámení vysokého predstaviteľa Únie pre zahraničné veci a bezpečnostnú politiku a Európskej komisie s názvom „Medzinárodná správa oceánov: program pre budúcnosť našich oceánov“ a v záveroch Rady k uvedenému spoločnému oznámeniu, podstatou činnosti Únie v týchto fórach je presadzovanie opatrení na podporu a zefektívnenie činnosti regionálnych organizácií pre riadenie rybárstva (RFMO) a v prípade potreby zlepšenie ich správy.

                     (5)

                     V oznámení Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov s názvom „Európska stratégia pre plasty v obehovom hospodárstve“ sa uvádzajú špecifické opatrenia na zníženie množstva plastov v mori a znečisťovania mora, ako aj množstva strateného alebo opusteného rybárskeho výstroja na mori.

                     (6)

                     Je vhodné stanoviť pozíciu, ktorá sa má na roky 2019 až 2023 zaujať v mene Únie na zasadnutiach CCAMLR, pretože ochranné opatrenia CCAMLR sa stanú pre Úniu záväznými a môžu rozhodujúcim spôsobom ovplyvniť obsah práva Únie, konkrétne nariadení Rady (ES) č. 1035/2001 (4), (ES) č. 600/2004 (5), (ES) č. 601/2004 (6), (ES) č. 1005/2008 (7) a (ES) č. 1224/2009 (8) a nariadenia Európskeho parlamentu a Rady (EÚ) 2017/2403 (9).

                     (7)

                     Uvedená pozícia by sa mala vzťahovať iba na záležitosti, ktoré patria do spoločnej právomoci Únie v rozsahu v akom sa týkajú spoločných pravidiel Únie. V súlade s rozsudkom Súdneho dvora vydaného v spojených veciach C-626/15 a C-659/16 (10), Únia by mala spolu so svojimi členskými štátmi podporiť vytvorenie chránených morských oblastí (MPA) v oblastiach CCAMLR. Týmto rozhodnutím by nemalo byť dotknuté rozdelenie právomocí medzi Úniu a jej členské štáty.

                     (8)

                     Súčasná pozícia, ktorá sa má zaujať v mene Únie na zasadnutiach CCAMLR, je stanovená v rozhodnutí Rady z 24. júna 2014 o pozícii, ktorá sa má v mene Únie zaujať v CCAMLR. Je vhodné zrušiť uvedené rozhodnutie a nahradiť ho novým rozhodnutím, ktoré sa bude vzťahovať na roky 2019 až 2023.

                     (9)

                     Vzhľadom na to, že rybolovné zdroje v oblasti dohovoru CAMLR majú premenlivý charakter, a je teda potrebné, aby pozícia Únie zodpovedala aktuálnemu vývoju vrátane nových vedeckých a iných relevantných informácií predložených pred zasadnutiami CCAMLR alebo počas nich, mali by sa v súlade so zásadou lojálnej spolupráce medzi inštitúciami Únie zakotvenou v článku 13 ods. 2 Zmluvy o Európskej únii stanoviť postupy na každoročnú špecifikáciu pozície Únie na roky 2019 až 2023,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Únie zaujať na zasadnutiach Komisie pre zachovanie živých antarktických morských zdrojov (CCAMLR), je stanovená v prílohe I. Uvedená pozícia sa vzťahuje iba na záležitosti, ktoré patria do spoločnej právomoci Únie v rozsahu v akom sa týkajú spoločných pravidiel Únie.

            Článok 2
            Pozícia, ktorú má zaujať Únia na zasadnutiach CCAMLR, sa každoročne špecifikuje v súlade s prílohou II.

            Článok 3
            Rada na návrh Komisie posúdi a podľa potreby zreviduje pozíciu Únie stanovenú v prílohe I, a to najneskôr do konania výročného zasadnutia CCAMLR v roku 2024.

            Článok 4
            Rozhodnutie Rady z 24. júna 2014 o pozícii, ktorá sa má v mene Európskej únie zaujať v Komisii pre ochranu živých antarktických morských zdrojov (CCAMLR), sa týmto zrušuje.

            Článok 5
            Toto rozhodnutie nadobúda účinnosť dňom jeho prijatia.

            V Bruseli 14. mája 2019

                  Za Radu

                  predseda

               P. DAEA

            (1)  Rozhodnutie Rady 81/691/EHS zo 4. septembra 1981 o uzatvorení Dohovoru o zachovaní živých antarktických morských zdrojov (Ú. v. ES L 252, 5.9.1981, s. 26).

            (2)  Ú. v. ES L 252, 5.9.1981, s. 27.

            (3)  Nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22).

            (4)  Nariadenie Rady (ES) č. 1035/2001 z 22. mája 2001 ustanovujúce systém dokumentácie výlovu na druhy Dissostichus spp. (Ú. v. ES L 145, 31.5.2001, s. 1).

            (5)  Nariadenie Rady (ES) č. 600/2004 z 22. marca 2004, ktoré ustanovuje niektoré technické opatrenia uplatniteľné na činnosti rybolovu v oblasti, na ktorú sa vzťahuje Dohovor o ochrane antarktických morských živých zdrojov (Ú. v. EÚ L 97, 1.4.2004, s. 1).

            (6)  Nariadenie Rady (ES) č. 601/2004 z 22. marca 2004, ktoré ustanovuje niektoré technické opatrenia uplatniteľné na činnosti rybolovu v oblasti, na ktorú sa vzťahuje Dohovor o ochrane antarktických morských živých zdrojov (Ú. v. EÚ L 97, 1.4.2004, s. 16).

            (7)  Nariadenie Rady (ES) č. 1005/2008 z 29. septembra 2008, ktorým sa ustanovuje systém Spoločenstva na zabraňovanie nezákonnému, nenahlásenému a neregulovanému rybolovu, na odrádzanie od neho a jeho odstránenie, ktorým sa menia a dopĺňajú nariadenia (EHS) č. 2847/93, (ES) č. 1936/2001 a (ES) č. 601/2004 a ktorým sa zrušujú nariadenia (ES) č. 1093/94 a (ES) č. 1447/1999 (Ú. v. EÚ L 286, 29.10.2008, s. 1).

            (8)  Nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Únie na zabezpečenie dodržiavania pravidiel spoločnej politiky v oblasti rybného hospodárstva a ktorým sa menia a dopĺňajú nariadenia (ES) č. 847/96, (ES) č. 2371/2002, (ES) č. 811/2004, (ES) č. 768/2005, (ES) č. 2115/2005, (ES) č. 2166/2005, (ES) č. 388/2006, (ES) č. 509/2007, (ES) č. 676/2007, (ES) č. 1098/2007, (ES) č. 1300/2008, (ES) č. 1342/2008 a ktorým sa zrušujú nariadenia (EHS) č. 2847/93, (ES) č. 1627/94 a (ES) č. 1966/2006 (Ú. v. EÚ L 343, 22.12.2009, s. 1).

            (9)  Nariadenie Európskeho parlamentu a Rady (EÚ) 2017/2403 z 12. decembra 2017 o udržateľnom riadení vonkajších rybárskych flotíl, ktorým sa zrušuje nariadenie Rady (ES) č. 1006/2008 (Ú. v. EÚ L 347, 28.12.2017, s. 81).

            (10)  ECLI:EU:C:2018:925.

            PRÍLOHA I

               Pozícia, ktorá sa má zaujať v mene Únie v Komisii pre zachovanie živých antarktických morských zdrojov (CCAMLR)

            1.   ZÁSADY
            V rámci CCAMLR Únia:

                        a)

                        koná v súlade s cieľmi a zásadami, ktoré sleduje v rámci spoločnej rybárskej politiky (SRP), najmä prostredníctvom prístupu predbežnej opatrnosti a v súlade s cieľmi súvisiacimi s dosiahnutím maximálneho udržateľného výnosu podľa článku 2 ods. 2 nariadenia (EÚ) č. 1380/2013, aby tak podporila vykonávanie ekosystémového prístupu k riadeniu rybárstva a v maximálnej možnej miere zamedzila nechceným úlovkom a znížila ich počet, postupne eliminovala odhadzovanie úlovkov a minimalizovala vplyv rybolovných činností na morské ekosystémy a ich biotopy, a zároveň zabezpečila prostredníctvom podpory rentabilného a konkurencieschopného sektora rybárstva Únie primeranú životnú úroveň osobám závislým od rybolovných činností a zohľadnila záujmy spotrebiteľov;

                        b)

                        vyvíja snahu o primerané zapojenie zainteresovaných strán do fázy prípravy opatrení CCAMLR a zabezpečuje, aby opatrenia prijaté v rámci CCAMLR boli v súlade s cieľmi dohovoru CAMLR;

                        c)

                        zabezpečuje, aby opatrenia prijaté v rámci CCAMLR boli v súlade s medzinárodným právom, a najmä s ustanoveniami Dohovoru OSN o morskom práve (1982), Dohody OSN o ochrane a využívaní transzonálnych populácií rýb a populácií rýb migrujúcich na veľké vzdialenosti (1995), Dohody o podporovaní dodržiavania medzinárodných ochranných a riadiacich opatrení rybárskymi plavidlami na šírom mori (1993) a Dohody Organizácie OSN pre výživu a poľnohospodárstvo o opatreniach prístavných štátov (2009);

                        d)

                        podporuje pozície, ktoré zodpovedajú pozíciám regionálnych organizácií pre riadenie rybárstva (RFMO) v rovnakej oblasti;

                        e)

                        vyvíja úsilie o dosiahnutie synergie s politikou, ktorú sama presadzuje v rámci bilaterálnych vzťahov s tretími krajinami v oblasti rybárstva, a zabezpečuje súdržnosť s ostatnými svojimi politikami, najmä v oblasti vonkajších vzťahov, životného prostredia, obchodu, rozvoja a výskumu a inovácie;

                        f)

                        zabezpečuje dodržiavanie medzinárodných záväzkov Únie;

                        g)

                        koná v súlade so závermi Rady z 19. marca 2012 k oznámeniu Komisie o vonkajšom rozmere spoločnej rybárskej politiky (1);

                        h)

                        vyvíja úsilie o vytvorenie rovnakých podmienok pre flotilu Únie v rámci oblasti dohovoru CAMLR, ktoré vychádzajú z rovnakých zásad a noriem, aké platia podľa práva Únie, a podporuje jednotné vykonávanie uvedených zásad a noriem;

                        i)

                        koná v súlade so závermi Rady (2) k spoločnému oznámeniu vysokej predstaviteľky Únie pre zahraničné veci a bezpečnostnú politiku a Európskej komisie s názvom Medzinárodná správa oceánov: program pre budúcnosť našich oceánov (3), propaguje opatrenia na podporu a zvýšenie účinnosti opatrení CCAMLR a v relevantných prípadoch zlepšuje jej správu a výsledky (najmä pokiaľ ide o vedu, dodržiavanie pravidiel, transparentnosť a rozhodovací proces), čo má prispieť ku všetkým aspektom udržateľného využívania oceánov;

                        j)

                        spolu s členskými štátmi aktívne podporuje zriadenie reprezentatívnej siete chránených morských oblastí v južnom oceáne, a to aj tak, že bude (aj jej členské štáty) predkladať CCAMLR osobitné návrhy týkajúce sa chránených morských oblastí;

                        k)

                        podporuje koordináciu medzi RFMO a regionálnymi morskými dohovormi a v relevantných prípadoch aj spoluprácu s medzinárodnými organizáciami v rámci ich mandátu;

                        l)

                        podporuje mechanizmy spolupráce medzi RFMO, ktoré nie sú zamerané na tuniaky, podobné mechanizmom, ako je tzv. kóbsky proces v prípade RFMO zameraných na tuniaky.

                  2.   SMEROVANIE ÚSILIA
            Únia vyvíja v relevantných prípadoch úsilie o podporu CCAMLR pri prijímaní týchto opatrení:

                        a)

                        opatrenia na ochranu a riadenie rybolovných zdrojov v oblasti dohovoru CAMLR, ktoré vychádzajú z najlepších dostupných vedeckých odporúčaní, vrátane regulácie celkového povoleného výlovu (TAC) a kvót alebo úsilia pre živé morské biologické zdroje, na ktoré sa vzťahuje CCAMLR, ktorými sa najneskôr do roku 2020 dosiahne alebo udrží miera využívania na úrovni maximálneho udržateľného výnosu. Tieto ochranné a riadiace opatrenia zahŕňajú v prípade potreby špecifické opatrenia zamerané na nadmerne lovené populácie, aby sa dosiahla rovnováha medzi rybolovným úsilím a dostupnými rybolovnými možnosťami;

                        b)

                        opatrenia na zabraňovanie nezákonným, nenahláseným a neregulovaným (NNN) rybolovným činnostiam, na odrádzanie od nich a ich odstránenie v oblasti dohovoru CAMLR, vrátane zaraďovania príslušných plavidiel do zoznamu plavidiel vykonávajúcich NNN rybolov, ďalšej výmeny informácií s RFMO, vedenia krížového zoznamu plavidiel v spolupráci s ostatnými RFMO a cielených opatrení proti plavidlám bez štátnej príslušnosti;

                        c)

                        opatrenia na posilnenie zberu vedeckých údajov v oblasti rybolovu a na podporu lepšej spolupráce medzi odvetvím a vedcami;

                        d)

                        opatrenia na monitorovanie, kontrolu a dohľad v oblasti dohovoru CAMLR s cieľom zabezpečiť účinnú kontrolu a súlad s opatreniami prijatými v rámci CCAMLR vrátane posilnenia kontroly prekládkových činností zdrojov pod správou CCAMLR a revízie súboru základných údajov (CDS) CCAMLR pre nototénie rodu Dissostichus s cieľom riešiť možné nedostatky v rámci obchodu s daným druhom a podporovať kontakty so susednými RFMO v záujme spolupráce v rámci CDS CCAMLR;

                        e)

                        opatrenia, ktorých cieľom je minimalizovať negatívny vplyv rybolovných činností na morskú biodiverzitu a morské ekosystémy a ich biotopy, vrátane opatrení na zníženie znečisťovania mora a prevenciu odhadzovania plastov do mora a zníženie vplyvu plastov v mori na morskú biodiverzitu a ekosystémy, opatrenia na ochranu citlivých morských ekosystémov v oblasti dohovoru CAMLR v súlade s Medzinárodnými usmerneniami FAO na riadenie hlbokomorského rybolovu na šírom mori a opatrenia na prevenciu a maximálne možné zníženie nechcených úlovkov vrátane obzvlášť zraniteľných morských druhov a na postupnú elimináciu odhadzovania úlovkov;

                        f)

                        opatrenia na zníženie vplyvu opusteného, strateného alebo inak vyradeného rybárskeho výstroja (ALDFG) v oceáne a uľahčenie vyhľadávania a výlovu takéhoto výstroja;

                        g)

                        opatrenia, ktoré sú zamerané na zákaz rybolovu zacieleného výlučne na získavanie žraločích plutiev a ktoré požadujú, aby boli všetky žraloky vylodené so všetkými plutvami neoddelenými od tela;

                        h)

                        v náležitých prípadoch a v miere, ktorú umožňujú relevantné ustanovujúce dokumenty, odporúčania na podporu vykonávania Dohovoru Medzinárodnej organizácie práce o práci v odvetví rybolovu (ILO);

                        i)

                        v náležitých prípadoch spoločný postup s ostatnými RFMO, a to najmä s tými RFMO, ktoré sa podieľajú na riadení rybolovu v rovnakom regióne;

                        j)

                        ďalšie technické opatrenia na základe odporúčaní orgánov a pracovných skupín CCAMLR.

                        k)

                        zriaďovanie chránených morských oblastí spolu s členskými štátmi na základe najlepších dostupných vedeckých odporúčaní so zreteľom na zachovanie živých antarktických morských zdrojov a morskej biodiverzity, ako aj na ochranu citlivých ekosystémov a environmentálnych prvkov.

               (1)  7087/12 REV 1 ADD 1 COR 1.

               (2)  7348/1/17 REV 1 z 24.3.2017.

               (3)  JOIN(2016) 49 final z 10.11.2016.

            PRÍLOHA II

               Každoročná špecifikácia pozície Únie, ktorá sa má zaujať na výročnom zasadnutí Komisie pre zachovanie živých antarktických morských zdrojov

            Pred každým výročným zasadnutím CCAMLR sa v prípade, že tento orgán je vyzvaný prijať rozhodnutia s právnymi účinkami pre Úniu, podniknú kroky potrebné na to, aby sa v pozícii, ktorá sa má vyjadriť v mene Únie, zohľadnili najnovšie vedecké a iné relevantné informácie predložené Komisii v súlade so zásadami a smerovaním úsilia stanovenými v prílohe I.
            Na tento účel a na základe daných informácií Komisia predloží Rade na diskusiu a schválenie konkrétnych aspektov navrhovanej špecifikácie pozície Únie písomný dokument, v ktorom uvedie informácie o navrhovanej špecifikácii pozície Únie, a to v dostatočnom predstihu pred každým výročným zasadnutím CCAMLR.
            Ak v priebehu zasadnutia CCAMLR, a to ani priamo na mieste, nemožno dosiahnuť dohodu o tom, aby sa v pozícii Únie zohľadnili nové prvky, záležitosť sa postúpi Rade alebo jej prípravným orgánom.


title: Správna komisia pre koordináciu systémov sociálneho zabezpečenia – Rozhodnutie č. F3 z 19. decembra 2018 o výklade článku 68 nariadenia (ES) č. 883/2004, ktorý sa týka metódy výpočtu rozdielového doplatku (Text s významom pre EHP a dohodu medzi ES a Švajčiarskom)

text:
               26.6.2019

               SK

               Úradný vestník Európskej únie

               C 215/2

      SPRÁVNA KOMISIA PRE KOORDINÁCIU SYSTÉMOV SOCIÁLNEHO ZABEZPEČENIA
      ROZHODNUTIE č. F3
      z 19. decembra 2018
      o výklade článku 68 nariadenia (ES) č. 883/2004, ktorý sa týka metódy výpočtu rozdielového doplatku
      (Text s významom pre EHP a dohodu medzi ES a Švajčiarskom)
      (2019/C 215/02)
      SPRÁVNA KOMISIA PRE KOORDINÁCIU SYSTÉMOV SOCIÁLNEHO ZABEZPEČENIA,
      so zreteľom na článok 72 písm. a) nariadenia Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (1), na základe ktorého je správna komisia zodpovedná za riešenie všetkých správnych otázok a otázok výkladu, ktoré vyplývajú z ustanovení nariadenia (ES) č. 883/2004 a nariadenia Európskeho parlamentu a Rady (ES) č. 987/2009 zo 16. septembra 2009, ktorým sa stanovuje postup vykonávania nariadenia (ES) č. 883/2004 o koordinácii systémov sociálneho zabezpečenia (2),
      so zreteľom na článok 68 nariadenia (ES) č. 883/2004,
      so zreteľom na článok 60 nariadenia (ES) č. 987/2009,
      keďže:

                  (1)

                  V článku 68 ods. 2 nariadenia (ES) č. 883/2004 sa stanovuje, že v prípade súbehu nárokov na rodinné dávky podľa právnych predpisov viac ako jedného členského štátu sa rodinné dávky poskytujú v súlade s právnymi predpismi určenými ako prednostné podľa odseku 1. Nároky na rodinné dávky na základe iného protichodného právneho predpisu alebo právnych predpisov sa pozastavia až do výšky poskytovanej podľa prvých právnych predpisov a rozdielový doplatok sa v prípade potreby poskytne v sume, ktorá prevyšuje túto čiastku.

                  (2)

                  S cieľom umožniť jednotné uplatňovanie nariadenia (ES) č. 883/2004 správna komisia súhlasí s tým, že by sa mal zaviesť jednotný postup na vykonávanie uvedeného článku, pokiaľ ide o porovnanie medzi sumami stanovenými danými dvomi alebo viacerými príslušnými právnymi predpismi a pokiaľ ide o určenie rozdielového doplatku, ktorý možno bude musieť zaplatiť dotknutá inštitúcia.
                  Konajúc v súlade s podmienkami stanovenými v článku 71 ods. 2 nariadenia (ES) č. 883/2004,

            ROZHODLA TAKTO:

                  1.

                  Inštitúcia členského štátu, ktorého právne predpisy neboli podľa článku 68 ods. 1 nariadenia (ES) č. 883/2004 určené ako prednostne príslušné, musí v prípade každého člena rodiny porovnať výšku rodinných dávok poskytovaných prednostne určenými právnymi predpismi, s výškou rodinných dávok poskytovaných podľa právnych predpisov, ktoré vykonáva.

                  2.

                  Po vykonaní porovnania pre každého jednotlivého člena rodiny, zaplatí dotknutá inštitúcia rozdielový doplatok, ktorý sa rovná rozdielu medzi týmito dvomi sumami.

                  3.

                  Toto rozhodnutie sa uverejní v Úradnom vestníku Európskej únie. Nadobúda účinnosť dvadsiatym dňom po jeho uverejnení.

               Predseda správnej komisie

            Bernhard SPIEGEL

         (1)  Ú. v. EÚ L 166, 30.4.2004, s. 1.

         (2)  Ú. v. EÚ L 284, 30.10.2009, s. 1.